Γιάννης Καραμυτηλιός

Ο Γιάννης Καραμυτηλιός ήταν Έλληνας ποδοσφαιριστής, ο οποίος αγωνίστηκε ως μέσος για τις ομάδες της ΜΕΝΤ, του Απόλλωνα Καλαμαριάς και του Άρη Θεσσαλονίκης κατά τα πρώτα χρόνια της Α' εθνικής κατηγορίας.

Βιογραφία
Ο Καραμυτηλιός γεννήθηκε στον Κάτω Τούμπα, της Θεσσαλονίκης στις 19 Ιουλίου 1941 και σε ηλικία δεκατεσσάρων ετών ξεκίνησε να αγωνίζεται στην τοπική ΜΕΝΤ.
Το 1963 μεταγράφηκε στον Απόλλων Καλαμαριάς και αγωνίστηκε στην πρώτη ομάδα την σεζόν 1963-64, και σεζόν 1964-65 όπου κατέγραψε 62 συμμετοχές και ένα τέρμα στην Α' Εθνική. Πιο συγκεκριμένα, στις 16 Μαΐου 1965, στα πλαίσια της 26ης αγωνιστικής, στο γήπεδο Χαριλάου και στον αγώνα Απόλλωνα Καλαμαριάς- Παναθηναϊκού 1-4, ο Καραμυτηλιός σημείωσε το γκολ της τιμής του Απόλλωνα στο 86ο λεπτό αλλά παράλληλα έσπασε και το σερί του τερματοφύλακα Τάκη Οικονομόπουλου, ο οποίος κρατούσε ανέπαφη την εστία του για 1.086 συνεχόμενα αγωνιστικά λεπτά. Κράτησε το μηδέν για 1086 λεπτά!Σαν σήμερα: To “διπλό” στην Καλαμαριά και το σερί του Τάκη60 χρόνια Α' Εθνική: Κράτησε το απαραβίαστο για 1086 λεπτά!

Λίγο αργότερα, στις 27 Ιουνίου 1965, στην εκτός έδρας νίκη με 2-1 επί του Άρη, ο Γιάννης Καραμυτηλιός έφτασε τις 60 συνεχόμενες συμμετοχές με τη φανέλα του Απόλλωνα Καλαμαριάς σε αγώνες Πρωταθλήματος. Αυτό το ρεκόρ παραμένει μέχρι και σήμερα στην ιστορία της ομάδας στην Α' Εθνική Κατηγορία. 82 χρόνια Απόλλων Συνέχισε να αγωνίζεται αδιαλείπτως και τη σεζόν 1965-66, στο πρωτάθλημα της Β’ Εθνικής, φτάνοντας τις 80 συνεχόμενες συμμετοχές σε φιλικούς και επίσημους αγώνες μέχρι τη στιγμή που ένας τραυματισμός στο γόνατο διέκοψε το σερί του. 

Επόμενος σταθμός στην καριέρα του υπήρξε ο Άρης, στον οποίο μεταγράφηκε τον Αύγουστο του 1966 με τον Νίκο Φιλίππου να πηγαίνει ως αντάλλαγμα στους "Πόντιους". Πραγματοποίησε το ντεμπούτο του στις 8 Ιανουαρίου 1967, στην εκτός έδρας αναμέτρηση με τον Παναθηναϊκό. Η θητεία του Καραμυτηλιού στο Χαριλάου υπήρξε μονοετής και κατέγραψε μόλις 9 συμμετοχές και ένα τέρμα (στις 5 Φεβρουαρίου 1967, στον αγώνα Απόλλων Αθηνών–Άρης Θεσσαλονίκης 1-1).

Το καλοκαίρι του 1967 ο Καραμυτηλιός επέστρεψε στον Απόλλωνα Καλαμαριάς, με τον Άρη να παίρνει αυτή τη φορά ως αντάλλαγμα τον Τάκη Ραπτόπουλο.

Ο Γιάννης Καραμυτηλιός αγωνίστηκε τη σεζόν 1967-68 στον Απόλλωνα και τελικά γύρισε και έκλεισε την καριέρα του στην ομάδα που τον ανέδειξε, τη ΜΕΝΤ.

Απεβίωσε στις 2 Νοεμβρίου 2020, στα 78 του χρόνια, μετά από εγκεφαλικό επεισόδιο.        2020:"Έφυγε" ο Γιάννης ΚαραμυτηλιόςΆρης: Η ανακοίνωση της ΠΑΕ για το θάνατο του Καραμυτηλιού

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές